ക്ഷേത്ര കവര്ച്ച: അന്വേഷണം ഊര്ജിതമാക്കി പഴയങ്ങാടി: ഏഴോം കുറുവാട്ടെ കൂര്മ്ബ ഭഗവതി ക്ഷേത്രത്തില് നിന്ന് തിരുവാഭരണങ്ങള് കവര്ന്ന കേസിലെ പ്രതികളെ കണ്ടെത്തുന്നതിന് പൊലീസ് അന്വേഷണം ഊര്ജിതമാക്കി. 15 പവന് പൊന്നും പൂവും തിരുവാഭരണവുമാണ് ശ്രീകോവില് കുത്തിത്തുറന്ന് മോഷ്ടിച്ചത്.വ്യാഴാഴ്ച രാത്രി ഏഴരയോടെ അടച്ച ക്ഷേത്രം വെള്ളിയാഴ്ച പുലര്െച്ച അഞ്ചരയോടെ തുറന്നപ്പോഴാണ് തിടമ്ബില് ചാര്ത്തുന്ന തിരുവാഭരണങ്ങള് പെട്ടിയില് നിന്നും മോഷണംേപായതായി കണ്ടെത്തിയത്. ശ്രീ കോവില് കുത്തിത്തുറക്കാന് ഉപയോഗിച്ച ഇരുമ്ബുപാരയും മറ്റും ക്ഷേത്രത്തില് ഉപേക്ഷിച്ച നിലയില് കണ്ടെത്തിയിരുന്നു.ക്ഷേത്രത്തിനു സമീപത്തെ നിര്മാണം നടക്കുന്ന വീട്ടില് നിന്ന് കോണ്ക്രീറ്റ് പണിയായുധങ്ങളെടുത്താണ് കവര്ച്ചക്കുപയോഗിച്ചതെന്ന് പൊലീസിന് ബോധ്യമായിട്ടുണ്ട്.നെരുവമ്ബ്രം ടൗണിലെ നിരീക്ഷണ കാമറകളിലെ ദൃശ്യം പൊലീസ് ശേഖരിച്ചിട്ടുണ്ട്.മയക്കുമരുന്നുപയോഗിക്കുന്നവരെന്ന് സംശയമുള്ള ചിലരെ പരിസരങ്ങളില് കണ്ടിരുന്നതായി പൊലീസിന് വിവരം ലഭിച്ചതിനാല് ഇത്തരക്കാരെ കേന്ദ്രീകരിച്ചും അന്വേഷണം നടത്തുന്നുണ്ട്.ക്ഷേത്രത്തിലുണ്ടായിരുന്ന വെള്ളി ആഭരണങ്ങള് നഷ്ടപ്പെട്ടിട്ടില്ല. ക്ഷേത്രത്തെ കുറിച്ചും പ്രദേശത്തെ കുറിച്ചും വ്യക്തതയുള്ളവരാണ് മോഷ്ടാക്കളെന്നാണ് പൊലീസ് നിഗമനം.അന്വേഷണത്തിന് ഡോഗ് സ്ക്വാഡും എത്തിയിരുന്നു. നാലുപേരുടെ വിരലടയാളമാണ് ലഭിച്ചിട്ടുള്ളത്. നേരത്തെ വിവിധ ക്ഷേത്രങ്ങളില് കവര്ച്ച നടത്തിയവരുടെ വിരലടയാളങ്ങളുമായി ഇവ താരതമ്യപ്പെടുത്തിയും അന്വേഷണം നടത്താനാണ് പൊലീസിന്റെ നീക്കം.